# Instruks – Behandlingstestamente og livstestamente

| **Situation** | Instruks |
| --- | --- |
| **Personalegrupper omfattet af instruksen** | Alt personale ansat på socialområdet i Randers kommune. |
| **Formål** | At sikre, at borgeren får en værdig afslutning på livet ved at bidrage til at borgerens behandlings- eller livstestamente bliver aktualiseret, hvis borger bliver varigt inhabil. |
| **Ansvar** | Det er ledelsens ansvar at sikre en skriftlig instruks og korrekt opdatering af denne  Det er personalets ansvar at følge skriftlig instruks. |
| **Om behandlingstestamente og livstestamente** | |  | | --- | | I et behandlings- eller livstestamente kan en borger på forhånd have tilkendegivet, at vedkommende ikke ønsker livsforlængende behandling, herunder genoplivningsforsøg, i visse nærmere fastsatte situationer.  Testamentet træder først i kraft, når en læge har vurderet, at borgeren er varigt inhabil og befinder sig i en af de nærmere fastsatte situationer i testamentet.  Livstestamenter kunne oprettes indtil den 1. januar 2019, hvorefter behandlingstestamenter har kunnet oprettes. Allerede oprettede livstestamenter er fortsat gyldige. | |
| **Livstestamente** | |  | | --- | | I et livstestamente har borger mulighed for at tilkendegive følgende ønsker:   1. At der ikke ønskes livsforlængende behandling i en situation, hvor borgeren er uafvendeligt døende (bindende tilkendegivelse) 2. At der ikke ønskes livsforlængende behandling i tilfælde af, at sygdom, fremskreden alderdomssvækkelse, ulykke, hjertestop eller lignende har medført så svær invaliditet, at borgeren varigt vil være ude af stand til at tage vare på sig selv fysisk og mentalt (vejledende tilkendegivelse).   Sidstnævnte tilkendegivelse er, i modsætning til den første, alene vejledende for den behandlingsansvarlige læge. | |
| **Behandlingstestamente** | |  | | --- | | I et behandlingstestamente har borger mulighed for at tilkendegive, at der ikke ønskes livsforlængende behandling i en situation, hvor   1. Borgeren er uafvendeligt døende 2. Sygdom, fremskreden alderdomssvækkelse, ulykke, hjertestop eller lignende har medført så svær invaliditet, at borgeren varigt vil være ude af stand til at tage vare på sig selv fysisk og mentalt 3. Behandlingen kan føre til overlevelse, men de fysiske konsekvenser af sygdommen eller af behandlingen vurderes at være meget alvorlige og lidelsesfulde   I behandlingstestamentet kan borgeren også bestemme, at vedkommende ikke ønsker at modtage behandling ved brug af tvang efter reglerne i lov om anvendelse af tvang ved somatisk behandling af varigt inhabile se *Instruks – Tvang ved somatisk behandling af varigt inhabile*.  Alle tilkendegivelser i et behandlingstestamente er bindende for alle sundhedspersoner, når en læge har vurderet, at testamentet er trådt i kraft. Hvis tilkendegivelsen er gjort betinget af accept fra de nærmeste pårørende m.fl., er den først bindende, hvis de nærmeste pårørende m.fl. accepterer den. | |
| **Sundhedspersoners ansvar i forhold til behandlings - og livstestamenter** | Kontaktpersonen skal dokumentere, hvis de har kendskab til, at en borger har oprettet et behandlings- eller livstestamente. Dette dokumenteres i ”Sundhedsprofil” under Sundhedsmodulet i Sensum Bosted.  Hvis en borger kommer i en situation, hvor testamentet vurderes at træde til, skal personalet/kontaktpersonen kontakte den behandlingsansvarlige læge, som skal vurdere, om patienten er varigt inhabil og befinder sig i en af de situationer, som testamentet vedrører.  Patientens livstestamente kan fremsøges i FMK-online under fanen ”Livs-/Behandlingstestamente”. Testamentet bør kun fremsøges, hvis en af de beskrevne situationer er aktuelle:    Når den behandlingsansvarlige læge har vurderet, at borgerens Livs- eller behandlingstestamente er trådt i kraft, orienterer lægen øvrige relevante sundhedspersoner og behandlingssteder om sin vurdering.  Hvis borgerens valg er gjort betinget af tilslutning fra de nærmeste pårørende m.fl., skal lægen sikre, at de kontaktes med henblik på afklaring. |
| **Patienten ønsker at ændre i sit behandlings- eller livstestamente** | Borgeren kan altid tilkendegive over for personalet/kontaktperson, at vedkommende ønsker at ændre i sit behandlings- eller livstestamente eller trække det tilbage.  Borgerens ændring eller tilbagekaldelse træder i kraft, så snart tilkendegivelsen er fremsat, og har alene virkning i forbindelse med det aktuelle behandlingsforløb.    Ønsker en borger at ændre eller helt tilbagekalde sit behandlings- eller livstestamente ud over det aktuelle behandlingsforløb, kan det gøres via digital selvbetjening på <https://www.sundhed.dk/borger/min-side/mine-registreringer/livstestamente/> |
| **Litteraturreferencer** | Vejledning om genoplivning og fravalg af genoplivningsforsøg, VEJ nr. 9934 af 29/10/2019, <https://www.retsinformation.dk/eli/retsinfo/2019/9934>  Vejledning om fravalg og afbrydelse af livsforlængende behandling, VEJ nr. 9935 af 29/10/2019, <https://www.retsinformation.dk/eli/retsinfo/2019/9935>  Bekendtgørelse om behandlingstestamenter, BEK nr. 1345 af 16/11/2018, <https://www.retsinformation.dk/eli/lta/2018/1345>  Styrelsen for Patientsikkerhed, Fravalg af livsforlængende behandling og genoplivning, <https://stps.dk/da/ansvar-og-retningslinjer/vejledning/den-sidste-tid/> |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | April 2019  Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.  Marts 2023  Revideres efter behov og senest april 2025.  Centerledergruppen og Socialchefen |